Iktatószám: 7-5/2018/P

**Jegyzőkönyv**

**Készült**: A Térségfejlesztési Bizottság és a Pénzügyi Bizottság 2018. november 15-i, a Megyeháza Zrínyi Miklós termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Köszönti az ülésen megjelenteket és megállapítja, hogy a Térségfejlesztési Bizottság a jelenlévő 7 fővel határozatképes. Külön köszönti Szabó Árpádot, a MÁV-START Zrt., valamint Szöllősi Józsefet, az Északnyugat-magyarországi Közlekedési Központ Zrt. képviselőjét. A Győr-Sopron-Ebenfurti Vasút Zrt. képviselője a Közgyűlésre fog érkezni.

Kérdezi, hogy a bizottság tagjai egyetértenek-e a javasolt napirendi pontokkal.

**38/2018. (XI.15.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendet 7 igen szavazattal egyhangúlag elfogadta.*

**Zakó László**: Köszönti az együttes bizottsági ülésen résztvevőket. Megállapítja, hogy a Pénzügyi Bizottság a jelenlévő 3 fővel határozatképes. Megkérdezi a Pénzügyi Bizottság tagjait, hogy elfogadják-e az előzetesen megküldött napirendet, illetve kérdésük, észrevételük van-e?

**29/2018. (XI.15.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 3 igen szavazattal egyhangúlag elfogadta.*

**Napirend tárgyalása:**

1. **Rendelet-tervezet a Zala Megyei Önkormányzat 2018. évi költségvetésének módosítására**

**Zakó László**: Felkéri Hellerné Vizsy Ritát az előterjesztésben foglaltak rövid összegzésére.

**Hellerné Vizsy Rita**: A költségvetés előző módosítása óta megérkezett a megyei önkormányzatok rendkívüli támogatásának összege, valamint az EFOP pályázat időközi elszámolásának összege. Két nyertes hungarikum pályázat került beépítésre a rendeletbe, valamint időközi választásra kapott támogatással módosul a költségvetés. Így 837.804 e Ft-ra változik a bevételek és kiadások összege.

**Zakó László**: Megkérdezi a Pénzügyi Bizottság tagjait, van-e valakinek kérdése, észrevétele a napirendi ponttal kapcsolatban.

Mivel kérdés, észrevétel nem merült fel, a Pénzügyi Bizottság az alábbi határozatot hozza:

**30/2018. (XI.15.) PB számú határozat:**

*A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2018. évi költségvetésének módosítására” című napirendi pontot 3 igen szavazattal egyhangúlag elfogadta.*

**Fodor Márk**: Megkérdezi a Térségfejlesztési Bizottság tagjait, van-e valakinek kérdése, észrevétele a napirendi ponttal kapcsolatban.

Kérdés, észrevétel nem merült fel.

**39/2018. (XI.15.) TB számú határozat:**

*A Zala Megyei Közgyűlés Térségfejlesztési Bizottsága a „Rendelet-tervezet a Zala Megyei Önkormányzat 2018. évi költségvetésének módosítására” című napirendi pontot 7 igen szavazattal egyhangúlag elfogadta.*

**2. A Zala Megyei Integrált Területi Program 3.4 módosítása.**

**Fodor Márk**: Felkéri Dr. Mester Lászlót, hogy röviden tájékoztassa a jelenlévőket az előterjesztésben foglaltakról.

**Fertig István megérkezett.**

**Dr. Mester László:** Januárban módosította a Közgyűlés utoljára az Integrált Területi programot. A módosított ITP elfogadását követő időszakban újabb pályázati körben meghirdetésre kerültek még rendelkezésre álló források. Jelenleg már csak két intézkedés vonatkozásában áll rendelkezésre olyan maradványforrás, mely újabb pályázati körben kerülhet meghirdetésre. A szociális alapszolgáltatások infrastruktúrájának bővítése, fejlesztése intézkedés sor maradványösszegének átcsoportosítását követően lehetséges az Egészségügyi alapellátás infrastrukturális fejlesztése pályázati felhívás ismételt meghirdetése.

**Fodor Márk**: Megkérdezi a Térségfejlesztési Bizottság tagjait, van-e valakinek kérdése, észrevétele a napirendi ponttal kapcsolatban.

Kérdés, észrevétel nem merült fel.

**40/2018. (XI.15.) TB számú határozat:**

*A Zala Megyei Közgyűlés Térségfejlesztési Bizottsága „A Zala Megyei Integrált Területi Program 3.4 módosítása” című napirendi pontot 8 igen szavazattal egyhangúlag elfogadta.*

**Zakó László**: Megkérdezi a Pénzügyi Bizottság tagjait, van-e valakinek kérdése, észrevétele.

Mivel kérdés, észrevétel nem merül fel, a Pénzügyi Bizottság az alábbi határozatot hozza:

**31/2018. (XI.15.) PB számú határozat:**

*A Zala Megyei Közgyűlés Pénzügyi Bizottsága „*A Zala Megyei Integrált Területi Program 3.4 módosítása*” című napirendi pontot 3 igen szavazattal egyhangúlag elfogadta.*

**Laki Józsefné megérkezett.**

**Zakó László:** Megköszöni arészvételt.

**Fodor Márk:** Az együttes ülést bezárja. A Területfejlesztési Bizottság az együttes ülést követően folytatja a munkát.

K.m.e.

 Fodor Márk Zakó László

a Térségfejlesztési Bizottság elnöke a Pénzügyi Bizottság elnöke

 Dr. Fekete Zoltán Pintér László

a Térségfejlesztési Bizottság alelnöke a Pénzügyi Bizottság alelnöke